મીન : સપ્તાહના આરંભે વિવાહતોને તા 2 ના રોજ જીવનસાથી કે શ્વસુર પક્ષથી લાભ થઇ શકે છે. વિલ-વારસો તેમજ આકસ્મિક ધન લાભ થઇ શકે છે. વિદ્યાભ્યાસમાં સફળતા મળશે. શત્રુ પર વિજય મળે. નોકરી ધંધા માટે પ્રગતિકારક બનશે. આપના માન સન્માનમાં વૃદ્ધિ થશે. તા 2 અને 3 દરમિયાન આપના કાર્યક્ષેત્ર અને ઘરમાં આપની સલાહને મહત્વ આપવામાં આવશે. તા 4 અને 5 દરમિયાન આપના કામમાં વ્યસ્તતા રહેશે. આપની પ્રગતિ ધીમી પરંતુ એકધારી રહેશે. પૈસા અટકી અટકીને હાથમાં આવશે. ઘરની વડીલ વ્યક્તિના સ્વાસ્થ્યનું ધ્યાન રાખવું. તા 6 અને 7ના રોજ આપના લક્ષ્ય અને ઉદ્દેશોને નક્કી કરશો. નજીકના મિત્રોથી મુલાકાત સાર્થક થશે. તા 8ના રોજ નોકરીમાં સ્થિરતા આવશે. આરામદાયક વાતાવરણ અને પ્રફુલ્લિતતા રહે. મહેમાનો અને મિત્રોની ઘરમાં અવરજવર રહેવાથી ઘરનો માહોલ ખુશીભર્યો રહે. નવા કપડાં, ઘરેણાં અને વાહનની ખરીદીના યોગ છે. વિજાતીય પાત્રો તરફ આકર્ષણ થાય. પ્રિય વ્યક્તિ સાથે ફરવા જવાની તકો મળશે. આપને સન્‍માન મળે અને લોકપ્રિય બનો. સપ્તાહના અંતે બીમાર વ્‍યક્તિઓએ નવી સારવાર કે ઓપરેશન ન કરાવવું. બદનામી ન થાય તેની તકેદારી રાખવી. ઓછું બોલવાથી વાદવિવાદ કે મનદુ:ખ નિવારી શકશો.